CELEX: 52009PC0493
Language: bg
Date: 2009-09-22
Title: Предложение за регламент на Съвета за изменение на Регламент (ЕО) № 661/2008 за налагане на окончателно антидъмпингово мито върху вноса на амониев нитрат с произход от Русия

Важна правна забележка

|

52009PC0493

Предложение за регламент на Съвета за изменение на Регламент (ЕО) № 661/2008 за налагане на окончателно антидъмпингово мито върху вноса на амониев нитрат с произход от Русия  /* COM/2009/0493 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 22.9.2009COM(2009) 493 окончателенПредложение заРЕГЛАМЕНТ НА СЪВЕТАза изменение на Регламент (ЕО) № 661/2008 за налагане на окончателно антидъмпингово мито върху вноса на амониев нитрат с произход от РусияОБЯСНИТЕЛЕН МЕМОРАНДУМ1) Контекст на предложението |Основания и цели на предложението Настоящото предложение се отнася за прилагането на Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. (по-нататък наричан „основният регламент“) в процедурата относно вноса на амониев нитрат с произход, inter alia, от Русия. |Общ контекст Настоящото предложение се прави във връзка с изпълнението на решение на Първоинстанционния съд на Европейските общности относно валидността на регламент на Съвета, който е приет в съответствие с основния регламент и е резултат от разследване, проведено в съответствие със съществените и процедурните изисквания, определени в основния регламент. |Съществуващи разпоредби в областта на предложението Регламент (ЕО) № 661/2008[1] на Съвета от 8 юли 2008 г. за налагане на окончателно антидъмпингово мито върху вноса на амониев нитрат с произход от Русия вследствие на преразглеждане с оглед изтичане на срока на действие съгласно член 11, параграф 2 и частично междинно преразглеждане съгласно член 11, параграф 3 от Регламент (ЕО) № 384/96. |Съгласуваност с други политики и цели на Съюза Не се прилага. |2) Консултации със заинтересованите страни и оценка на въздействието |Консултации със заинтересованите страни |Не беше необходимо провеждането на консултации със заинтересованите страни. |Събиране и използване на експертни становища |Не бяха необходими външни експертни становища. |Оценка на въздействието Настоящото предложение е резултат от изпълнението на решението на Първоинстанционния съд на Европейските общности по дело T-348/05 и от прилагането на основния регламент. Основният регламент не предвижда извършването на обща оценка на въздействието, но съдържа изчерпателен списък на условията, които трябва да бъдат оценени. |3) Правни елементи на предложението |Обобщение на предлаганите мерки С Регламент (ЕО) № 658/2002 Съветът наложи окончателно антидъмпингово мито върху вноса на амониев нитрат с произход от Русия, попадащ под кодове по КН 3102 30 90 и 3102 40 90. Вследствие на искане от жалбоподателя беше проведен междинен преглед, ограничен до обхвата на мерките, който доведе до изменение с Регламент (ЕО) № 945/2005 на Съвета, с който беше наложено окончателно антидъмпингово мито върху вноса на твърди изкуствени торове със съдържание на амониев нитрат, надхвърлящо 80 % на единица тегло, с произход от Русия. На последно място, вследствие на искане за преразглеждане с оглед на изтичане срока на мерките съобразно член 11, параграф 2 от основния регламент, с Регламент (ЕО) № 661/2008 Съветът наложи антидъмпингово мито върху вноса на амониев нитрат с произход от Русия за допълнителен период от пет години. На 14 септември 2005 г. износителят ОАО „Кирово-Чепецкий химический комбинат“ подаде до Първоинстанционния съд искане за отмяна на Регламент (ЕО) № 945/2005 на Съвета, с който беше разширен обхватът на действие на мерките. Аргументът на ищеца беше, че Съветът не може да разширява обхвата на действие на мерките към продукт, който е различен от разглеждания продукт. На 10 септември 2008 г. с решението си по дело T-348/05 Първоинстанционният съд на Европейските общности отмени Регламент (ЕО) № 945/2005. С оглед на гореизложеното следва да се възстановят и опростят окончателните антидъмпингови мита, заплатени върху вноса на амониев нитрат от ОАО „Кирово-Чепецкий химический комбинат“ за Европейската общност съобразно Регламент (ЕО) № 945/2005 на Съвета и Регламент № 661/2008 на Съвета, и в двата случая с изключение антидъмпинговите мита, наложени върху вноса на продукти, попадащи под кодове по КН 3102 30 90 и 3102 40 90 и определящи първоначалния обхват на продукта. Поради това се предлага Съветът да приеме тук приложеното предложение за Регламент, който следва да бъде публикуван в Официален вестник на Европейския съюз възможно най-скоро. |Правно основание Регламент (ЕО) № 384/96 на Съвета от 22 декември 1995 г. за защита срещу дъмпингов внос от страни, които не са членки на Европейската общност, последно изменен с Регламент (ЕО) № 2117/2005 на Съвета, и по-специално член 11, параграф 4 от него. |Принцип на субсидиарност Предложението попада в обхвата на изключителните компетенции на Общността. Поради това принципът на субсидиарност не се прилага. |Принцип на пропорционалност Предложението е в съответствие с принципа на пропорционалността поради изложените по-долу причини. |Формата на действието е описана в основния регламент и не оставя възможност за решение на национално равнище. |Не е необходимо да се посочва как финансовата и административната тежест върху Общността, националните правителства, регионалните и местните власти, икономическите оператори и гражданите е сведена до минимум и е пропорционална на целта на предложението. |Избор на инструменти |Предлагани инструменти: регламент на Съвета. |Други средства не биха били подходящи, тъй като става въпрос за изменение на регламент на Съвета. |4) Отражение върху бюджета |Предложението няма отражение върху бюджета на Общността. |Предложение заРЕГЛАМЕНТ НА СЪВЕТАза изменение на Регламент (ЕО) № 661/2008 за налагане на окончателно антидъмпингово мито върху вноса на амониев нитрат с произход от РусияСЪВЕТЪТ НА ЕВРОПЕЙСКИЯ СЪЮЗ,Като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защитата срещу дъмпингов внос на стоки от страни, които не са членки на Европейската общност[2] (наричан по-долу „основният регламент“), и по-специално член 9, параграф 4 от него,като взе предвид предложението на Комисията, представено след консултации с Консултативния комитет,като има предвид, че:А. ПРЕДХОДНА ПРОЦЕДУРА(1) С Регламент (ЕО) № 658/2002[3] Съветът наложи окончателно антидъмпингово мито върху вноса на амониев нитрат с произход от Русия, попадащ под кодове по КН 3102 30 90 и 3102 40 90. Въз основа на искане от страна на производството на Общността беше проведено междинно преразглеждане по отношение на обхвата на продукта и с Регламент (ЕО) № 945/2005[4] беше наложено окончателно антидъмпингово мито върху вноса на твърди изкуствени торове със съдържание на амониев нитрат, надхвърлящо 80 % на единица тегло, попадащи под кодове по КН 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 и ex 3105 90 91, с произход от Русия.(2) Вследствие на искане за преразглеждане с оглед на изтичане срока на мерките съобразно член 11, параграф 2 от основния регламент, с Регламент (ЕО) № 661/2008[5] Съветът потвърди антидъмпинговото мито, наложено върху вноса на амониев нитрат с произход от Русия.Б. СЪДЕБНО ПРОИЗВОДСТВО ПРЕД ПЪРВОИНСТАНЦИОННИЯ СЪД(3) На 14 септември 2005 г. ОАО „Кирово-Чепецкий химический комбинат“, дружество, регистрирано по руското законодателство, подаде в регистъра на Съда иск за отмяна на Регламент № 945/2005 на Съвета.(4) На 10 септември 2008 г. с решението си по дело T-348/05 Първоинстанционният съд на Европейските общности отмени Регламент (ЕО) № 945/2005 на Съвета от 21 юни 2005 г.В. ОЦЕНКА НА МЕРКИТЕ(5) С оглед на гореизложените констатации, антидъмпинговите мерки, приложими по отношение на вноса на амониев нитрат с произход от Русия, който не попада под кодове по КН 3102 30 90 и 3102 40 90 и е произвеждан и изнасян от ОАО „Кирово-Чепецкий химический комбинат“, следва да бъдат отменени с обратно действие считано от дата на влизане в сила на Регламент № 661/2008 на Съвета.(6) Искането за възстановяване или опрощаване се отправя към националните митнически органи в съответствие с приложимото митническо законодателство,ПРИЕ НАСТОЯЩИЯ РЕГЛАМЕНТ:Член 11. В член 2, параграф 2 от Регламент № 661/2008 буква б) се преименува на „в)“.2. В член 2, параграф 2 от Регламент № 661/2008 след буква а) се вмъква следният текст:„б) за стоки, произведени от ОАО „Кирово-Чепецкий химический комбинат“ (допълнителен код по ТАРИК А959):Описание на продукта | Код по КН | Код по ТАРИК | Фиксиран размер на митото (в евро за тон) |- Амониев нитрат, който не е във воден разтвор | 3102 30 90 | - | 47,07 |- Смеси на амониев нитрат с калциев карбонат или други неорганични неторови вещества с тегловно съдържание на азот над 28 % | 3102 40 90 | - | 47,07 |По отношение на стоките, включени в член 2, параграф 1, произведени от ОАО „Кирово-Чепецкий химический комбинат“ и неупоменати в таблицата по-долу, не се прилага антидъмпингово мито.“Член 2Възстановяват се и се опрощават окончателните антидъмпингови мита, заплатени върху вноса на разглеждания продукт от ОАО „Кирово-Чепецкий химический комбинат“ за Европейската общност съобразно Регламент № 661/2008 на Съвета, с изключение на наложените върху вноса на продукти, попадащи под кодове по КН 3102 30 90 и 3102 40 90. Искането за възстановяване или опрощаване се отправя към националните митнически органи в съответствие с приложимото митническо законодателство.Член 3Настоящият регламент влиза в сила в деня след публикуването му в Официален вестник на Европейския съюз .Член 1 се прилага считано от 13 юли 2008 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на […].За СъветаПредседател […] [1] OВ L 185, 8.7.2008 г., стр. 1.[2] ОВ L 56, 6.3.1996 г., стр. 1.[3] OВ L 102, 18.4.2002 г., стр. 1.[4] OВ L 160, 23.6.2005 г., стр. 1[5] OВ L 185, 8.7.2008 г., стр. 1.